Wuměłcy SLA 60. raz ptačokwasny program předstajili
Hochoza (dku/SN). Składnostnje woblubowaneho nałožka ptačeho kwasa w Hornjej, ptaškoweje swajźby w srjedźnej a zapusta w Delnjej Łužicy prezentuje Serbski ludowy ansambl tež lětsa wotměnjawy program, zhladujo z předstajenjom „Dejmantne a hinaše ptački“ na 60lětny jubilej. Po premjerje minjeny pjatk w Choćebuskim Delnjoserbskim gymnaziju zasta SLA kónc tydźenja tež w Hochozy a Nowej Niwje.
Jurij Šiman, dźiwadźelnik Budyskeho Němsko-Serbskeho ludoweho dźiwadła, přewodźeše jako braška na šarmantne wašnje po programje z dohromady 23 jednotliwymi přinoškami. Žortne ideje tu a tam při rejwanskich scenach, satiriske skeče kaž tež pointowane přispomnjenja braški přinošowachu k dobrej naledźe přihladowarjow. Hochožanski publikum je so smějkotał runje tak kaž wutrobnje a wótře so smjał.
Orchester pod hudźbnym nawodom Andreasa Pabsta wječor zahaji, a pomału pjelnješe so jewišćo z rejwarjemi a spěwarjemi ansambla, kotřiž hižo w swojej pisanej drasće žiwjensku radosć wuprudźachu.
Wot lěta 1993 wuznamjenja Swobodny stat Sakska wosobiny, čejež twórby steja w duchownej tradiciji rozswětlerja Gottholda Ephraima Lessinga. Sobotu je statny sekretar Uwe Gaul w Kamjenskej radnicy z 13 000 eurami dotěrowane Lessingowe myto spisowaćelej Kurtej Drawertej přepodał. Spěchowanskej myće w hódnoće dohromady 11 000 eurow spožčichu awtoromaj Thomasej Freyerej a Annje Kaleri.Kamjenc (SN/CoR). „Bych-li nětko naličił, kotrych kolektiwnych złóstnistwow, politiskich wupadow, hospodarskich njeskutkow abo socialnych psychozow dla bych nablaku ... wobłudnić dyrbjał, bychmy hišće hač do přichodneho spožčenja Lessingoweho myta tule sedźeli. Skrótka tuž: Swět je so dźiwnje zaćěmnił, hačrunjež zda so swětliši być dyžli hdy prjedy.“ Z krótkej, runje tak jadriwej kaž intelektualnej naročnej analyzu je lawreat Kurt Drawert k tomu namołwił, sej rozswětlerstwo a jeho ideale humaneje towaršnosće dale wuwědomjeć. „Tamna strona krasnosće je nas docpěła – kontingenca, kotraž so z kromy zbliža, tež w ...
Třicećilětny kopar Tommy Wendt z Nadrózneje Hrabowki je nowe wužadanje pytał a namaka je w Kulowje. A hodźeše so derje do koncepta Kulowskeho trenarja Waldemara Adamowicza. Nazwučowarjej Módro-běłych Kulow w teamje přechodnje wažnaj hrajerjej pobrachujetaj. Tino Schapals dźe poł lěta do Awstralskeje, a Martin Sauer dyrbi so na bjedrje operować dać a dlěši čas wupadnje. Adamowicz, kiž ma hižo dwě lěće z Tommyjom Wendtom kontakt, je wjesoły, zo je so za Módro-běłych rozsudźił. Wustojny nadběhowar je so hižo z mustwom zeznajomił, na halowym koparskim turněrje Rakečanskich koparjow w Radworju hrał a wurisanje sobu dobył. Nowopřichad rjekny: „Wjeselu so, zo je mje mustwo tak derje přiwzało. Čuju so w nim jara derje.“
Martin Delius na 210. Kamjenskim rańšim piwku přednošowałKamjenc (RK/SN). Martin Delius bě hósć mjeztym 210. Kamjenskeho politiskeho rańšeho piwka wčera, njedźelu. 32lětna zajimawa wosoba bě za to z Berlina přijěła: studowany fyzikar, wuwiwar kompjuterowych programow, něhdyši politikar strony Piratow. Lěta 2010 bu wón znaty jako předsyda přepytowanskeho wuběrka Berlinskeho Domu zapósłancow, kotryž měješe dlijenja a rozwiwace so kóšty noweho Berlinsko-braniborskeho wulkolětanišća přepytować.
Zaćah Egyptowčankow k tradicionalnej reji Nukničanskich žonow bě jedyn z wjerškow 19. jolka-swjedźenja sobotu w Nukničanskej Brězanec bróžni. Awtentiske kostimy kaž tež wurazliwa reja po egyptowskich zwukach zmóžnichu zajimawy dohlad do něhdyšeho žiwjenja faraonow a jich ludow nad Nilom. Bróžeń bě zaso derje pjelnjena. Do a po programje poskićachu hłódnym brjucham po zwučenym wašnju wosebitostki ze swinjorězanja. (Hlej tež 4. stronu.) Foto: SN/Maćij Bulank
Sto dnjow po předani łužiskeje brunicoweje sparty čěskemu inwestorej EPH předpołoži wobswětowa organizacija Greenpeace koncernej nowu wersiju čorneje knihi, kotraž wopřijima interne dokumenty, hospodarske rozprawy a rozmołwne protokole braniborskeho hospodarskeho ministerstwa.Budyšin (SN/BŠe). Čorna kniha wo nowym mějićelu łužiskeje brunicoweje sparty skići mnohe brizantne temy. Tak předleža wudawaćelej knihi Greenpeace dokumenty, kotrež dopokazuja, zo měješe braniborske hospodarske ministerstwo hižo zahe zwiski k předewzaću EPH. Wězo steji brunicowa industrija pod wulkim ćišćom. Niske płaćizny za brunicowu milinu a klimoškitne zaměry zwjazkoweho knježerstwa, hdźež je dołhodobny kónc brunicoweho zmilinjenja předwidźany, njejsu runjewon dobry zakład za přichod łužiskeje wuhloweje sparty. Přiwšěm je ju čěski koncern wot Vattenfalla přewzał a dósta samo hišće rezerwy we wobjimje 1,7 miliardow eurow, myslene za rekultiwowanje krajiny. ...
Na Wyšej šuli „Korla Awgust Kocor“ Kulow je serbšćina kruće zakótwjena. Wo tym móžachu so tam sobotu wopytowarjo na dnju wotewrjenych duri přeswědčić.Kulow (AK/SN). Serbšćinje připóznawaja na Kulowskej wyšej šuli „Korla Awgust Kocor“ wulki wuznam. „Chcemy hordosć na stawizny budźić. K tomu na kóždy pad tež Korla Awgust Kocor słuša“, podšmórny nawodnica kubłanišća Ines Lešowa na sobotnym dnju wotewrjenych duri. Tójšto šulerjow 4. lětnika bě ze swojimi staršimi přišło, ale tež dalši wobydlerjo a bywši šulerjo, zo bychu so wobhonili.„Smy jenička wyša šula we Wojerowskim regionje, kotraž serbšćinu po koncepće 2plus bjez přetorhnjenja wot 5. do 10. lětnika poskića“, rjekny šulska nawodnica. Hinak hač minjene lěta pak móža koncept tuchwilu jenož we wobmjezowanej formje zwoprawdźeć, štož zaleži na napjatej personalnej situaciji. Ines Lešowa a jeje kolegina Sabina Modšinkowa zawěsćatej wučbu serbšćiny. W dalšich pjeć předmjetach zapřijimaja znajmjeńša někotre serbske wurazy. Z dohromady 280 š ...
Praha. Štwórć lětstotka je nowina Prager Zeitung w čěskej stolicy wuchadźała. Wona mjenowaše so tež „tydźenik ze srjedźizny Europy“. W běhu 25 lět je zwjetša čěšćinu njewobknježacych čitarjow we wukraju wo politice, hospodarstwje, kulturje, turizmje a stawiznach Čěskeje republiki wobšěrnje, dokładnje a w liberalnym zmysle informowała.
pol_Latn szl_Latn ces_Latn szl_Latn szl_Latn szl_Latn szl_Latn szl_Latn szl_Latn ces_Latn szl_Latn